Sensorveiledning for emnet Helsesektorens respons på klimaendringer: ditt lederskap teller. 

Eksamensform
Individuell skriftlig hjemmeeksamen med omfang på 2.000 – 3.000 ord. Dette inkluderer forside, referanseliste m.m.  Det forventes at studenten trekker inn noe litteratur fra pensumlitteraturen eller forelesningsnotatene. Studenten kan også trekke inn annen litteratur, hvis de finner det relevant.
Sensurveiledning
Studentene velger én blant flere oppgaver.
Følgende momenter skal vurderes ved sensureringen:
1. Inneholder besvarelsen relevante temaer knyttet til klimaendringer, sett opp mot oppgaven som er valgt (A, B, eller C)? 
1. Er begrepsbruken presis?
1. Er det vurdert ledelsesmessige utfordringer, der dette er relevant?
1. Er andre aspekter, herunder pasientsikkerhet og/eller andre dimensjoner av bærekraft, knyttet til læringsmålene vurdert der dette er relevant?
1. Viser besvarelsen til relevant litteratur og er referanser satt opp på en ryddig måte?
Kurset dekker en stor bredde i temaer. Det ventes ikke at alle aspekter knyttet til hvordan klimaendringer påvirker helse, helsesektoren, og helseledelse innen temaet som er valgt kan omtales. 
Bedømmelse
Eksamen bedømmes med karakterene bestått eller ikke bestått. Det gis en kortfattet skriftlig individuell tilbakemelding og begrunnelse til hver kandidat.
